Source: https://www.edilex.fi/lainsaadanto/19750408/P6M2
Timestamp: 2020-06-05 11:59:53+00:00
Document Index: 23099043

Matched Legal Cases: ['§1', '§2', '§3', '§4', '§5', '§6', '§7', '§8', '§9', '§10']

Asumistukilaki (kumottu) 408/1975 | EDILEX
Asumistukilaki (kumottu) 4.6.1975/408
1 – 2 §1 lukuAsumistuen saajat
3 – 4 §2 lukuAsumistuen saamisen edellytykset
5 – 10 §3 lukuAsumistuen suuruus
11 – 13 §4 lukuHallinto ja toimintamenot (9.8.1993/755)
14 – 15 a §5 lukuAsumistuen hakeminen ja myöntäminen
16 – 18 §6 lukuAsumistuen maksaminen (9.8.1993/755)
19 – 19 a §7 lukuTakaisinperintä (9.8.1993/755)
20 – 22 a §8 lukuMuutoksenhaku ja päätöksen oikaiseminen (9.8.1993/755)
23 – 26 §9 lukuErinäiset säännökset
27 – 32 §10 lukuVoimaantulosäännökset
28–31 §
Tämä laki on kumottu L:lla 14.11.2014/938, joka on voimassa 1.1.2015 alkaen.
Asumistuen saajat
Asumistukea voidaan valtion varoista myöntää ruokakunnalle Suomessa sijaitsevan, vakinaiseksi katsottavan vuokra-asunnon tai omistusasunnon asumismenojen vähentämiseksi siten kuin tässä laissa säädetään. Mitä tässä laissa tai sen nojalla annetussa asetuksessa taikka valtioneuvoston päätöksessä säädetään vuokra-asunnosta, sovelletaan myös asumisoikeusasunnoista annetussa laissa (650/90) tarkoitettuun asumisoikeusasuntoon. (5.12.1996/989) [HE 189/1996]
Samassa asunnossa pysyvästi asuvat henkilöt katsotaan samaan ruokakuntaan kuuluviksi. Jos jotkut asunnossa asuvista hallitsevat osaa asunnosta erillisen vuokrasopimuksen tai sitä vastaavan hallintasopimuksen perusteella taikka jos heidät on hoitosopimuksella sairauden tai vamman perusteella sijoitettu ruokakunnan hoidettaviksi, heidät katsotaan kuitenkin eri ruokakunnaksi. Samassa asunnossa asuvat aviopuolisot, avioliitonomaisissa olosuhteissa avioliittoa solmimatta jatkuvasti yhteistaloudessa elävät henkilöt ja keskenään suoraan etenevässä tai takenevassa polvessa olevat sukulaiset sekä alaikäiset sisarukset katsotaan kuitenkin aina samaksi ruokakunnaksi, ellei 3 momentista muuta johdu. Tässä momentissa tarkoitettuihin sukulaisiin rinnastetaan myös otto- ja kasvattilapset. (21.1.2000/42) [HE 73/1999]
Edellä 2 momentissa tarkoitettuun ruokakuntaan ei lueta opiskelijaa, joka opintotukilain (65/1994) 14 §:n mukaan on oikeutettu asumislisään, ...